ประกาศคณะกรรมการข้าราชการฝ่ายศาลปกครอง เรื่อง มาตรฐานกำหนดตำแหน่งและการจัดตำแหน่งข้าราชการฝ่ายศาลปกครองเข้าประเภทตำแหน่ง สายงาน และระดับตำแหน่งตามมาตรฐานกำหนดตำแหน่ง (ฉบับที่ 3) พ.ศ. 2563
ประกาศคณะกรรมการข้าราชการฝ่ายศาลปกครอง
เรื่อง มาตรฐานกำหนดตำแหน่งและการจัดตำแหน่งข้าราชการฝ่ายศาลปกครอง
เข้าประเภทตำแหน่ง
สายงาน และระดับตำแหน่งตามมาตรฐานกำหนดตำแหน่ง (ฉบับที่ ๓)
พ.ศ. ๒๕๖๓
 

โดยที่มาตรา
๔๙ แห่งพระราชบัญญัติการจัดซื้อจัดจ้างและการบริหารพัสดุภาครัฐ พ.ศ. ๒๕๖๐ กำหนดให้เจ้าหน้าที่ซึ่งผ่านการอบรมตามหลักสูตรการฝึกอบรมเพื่อส่งเสริมและพัฒนาเจ้าหน้าที่ให้มีความรู้และความเชี่ยวชาญเกี่ยวกับการจัดซื้อจัดจ้างและการบริหารพัสดุภาครัฐ
และได้รับแต่งตั้งให้ดำรงตำแหน่งที่ปฏิบัติงานเกี่ยวกับการจัดซื้อจัดจ้างหรือการบริหารพัสดุเป็นตำแหน่งที่มีเหตุพิเศษตามกฎหมายเกี่ยวกับการบริหารงานบุคคลของหน่วยงานของรัฐที่เจ้าหน้าที่นั้นสังกัดอยู่
และมีสิทธิได้รับเงินเพิ่มสำหรับตำแหน่งที่มีเหตุพิเศษตามกฎหมายว่าด้วยการนั้น จึงสมควรปรับปรุงมาตรฐานกำหนดตำแหน่งและการจัดตำแหน่งข้าราชการฝ่ายศาลปกครองให้เป็นไปตามกฎหมายดังกล่าว

อาศัยอำนาจตามความในมาตรา
๘๕ แห่งพระราชบัญญัติจัดตั้งศาลปกครองและวิธีพิจารณาคดีปกครอง พ.ศ. ๒๕๔๒ มาตรา ๔๕ มาตรา
๔๖ และมาตรา ๔๘ แห่งพระราชบัญญัติระเบียบข้าราชการพลเรือน พ.ศ. ๒๕๕๑ กฎ ก.พ. ว่าด้วยหลักเกณฑ์การจัดประเภทตำแหน่งและระดับตำแหน่ง
พ.ศ. ๒๕๕๑ ประกอบกับมติ ก.ขป. ในการประชุมครั้งที่ ๒๒๒ - ๔/๒๕๖๓ เมื่อวันที่ ๘ เมษายน
๒๕๖๓ ก.ขป. จึงออกประกาศไว้ ดังต่อไปนี้

ข้อ
๑ ประกาศนี้เรียกว่า ประกาศคณะกรรมการข้าราชการฝ่ายศาลปกครอง
เรื่อง มาตรฐานกำหนดตำแหน่งและการจัดตำแหน่งข้าราชการฝ่ายศาลปกครองเข้าประเภทตำแหน่ง
สายงาน และระดับตำแหน่งตามมาตรฐานกำหนดตำแหน่ง (ฉบับที่ ๓) พ.ศ. ๒๕๖๓

ข้อ ๒[๑] ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป

ข้อ ๓ ให้เพิ่มข้อ
๓.๙ สายงานนักวิชาการพัสดุ ในข้อ ๓. ประเภทวิชาการ ตามบัญชีมาตรฐานกำหนดตำแหน่งและการจัดตำแหน่งข้าราชการฝ่ายศาลปกครอง
ท้ายประกาศคณะกรรมการข้าราชการฝ่ายศาลปกครอง เรื่อง มาตรฐานกำหนดตำแหน่งและการจัดตำแหน่งข้าราชการฝ่ายศาลปกครองเข้าประเภทตำแหน่ง
สายงาน และระดับตำแหน่งตามมาตรฐานกำหนดตำแหน่ง ลงวันที่ ๙ พฤศจิกายน ๒๕๖๑ โดยมีรายละเอียดตามบัญชีมาตรฐานกำหนดตำแหน่งและการจัดตำแหน่งข้าราชการฝ่ายศาลปกครอง
ท้ายประกาศนี้


ประกาศ ณ
วันที่ ๑๒ พฤษภาคม พ.ศ. ๒๕๖๓
ปิยะ ปะตังทา
ประธานศาลปกครองสูงสุด
ประธานกรรมการข้าราชการฝ่ายศาลปกครอง
[เอกสารแนบท้าย]

๑.
บัญชีมาตรฐานกำหนดตำแหน่งและการจัดตำแหน่งข้าราชการฝ่ายศาลปกครอง ลงวันที่ ๑๒
พฤษภาคม พ.ศ. ๒๕๖๓

(ดูข้อมูลจากภาพกฎหมาย)



อัมพิกา/จัดทำ
๙ ธันวาคม ๒๕๖๓

ปริญสินีย์/ตรวจ
๑๖ ธันวาคม ๒๕๖๓


[๑] ราชกิจจานุเบกษา
เล่ม ๑๓๗/ตอนที่ ๓๙ ก/หน้า ๑๖/๒๙ พฤษภาคม ๒๕๖๓